Amnesty International, kritika ndaj qëndrimit të SHBA kundrejt të drejtave të njeriut
Organizata i bëri komentet një ditë pasi DASH publikoi raportin për të drejtat e njeriut në botë
Organizata kritikon mënyrën se si Shtetet e Bashkuara i trajtojnë të dyshuarit për terrorizëm që mbahen në Guantanamo si dhe dënimin me vdekje që zbatohet në SHBA Shtetet e Bashkuara konsiderohen në shkallë të gjerë si toka e mundësive dhe e demokracisë. Vetë Shtetet e Bashkuara e prezantojnë veten si mbrojtës të të drejtave të njeriut. Por asnjë vend nuk është i përsosur, thotë T. Kumar i organizatës për të drejtat e njeriut Amnesty International: Amnesty International kritikon mënyrën se si Shtetet e Bashkuara i trajtojnë të dyshuarit për terrorizëm që mbahen në Burgun Guantanamo. Kjo organizatë thotë se përdorimi i metodave si simulimi i mbytjes për të nxjerrë informacion, përbën torturë. Presidenti Barak Obama është i të njëjtit mendim dhe e ka ndaluar këtë praktikë, megjithëse ai nuk mbështet ndjekjen penale të agjentëve të CIA-s që përdorën teknikat. Por Xhon Bolton, ish ambasador amerikan në Kombet e Bashkuara, mbron teknikën e simulimit të mbytjes në disa raste. Ai ka shërbyer në administratën e Presidentit Xhorxh Bush: Zoti Kumar kritikon edhe metodat e përdorura ndaj shtetasve amerikanë. Ai thotë se Amerika është i vetmi vend perëndimor që zbaton dënimin me vdekje. Por Michael Paranzino i grupit Throw Away the Key, që mbron dënimin me vdekje, thotë se dënimi me vdekje u shërben familjeve të viktimës për të shëruar plagët: Një tjetër kritikë ndaj politikave të brendshme amerikane është për shëndetësinë. Organizata Amnesty International beson se është e drejtë e çdo individi të ketë kujdes shëndetësor bazë: Ligjvënësit amerikanë përgjithësisht e mbështesin idenë e reformimit të sistemit shëndetësor të Shteteve të Bashkuara, por shumë deputetë konservatorë thonë se reformat që do t’u siguronin të gjithëve sigurime shëndetësore kanë kosto tepër të lartë. Xhon Bolton thotë se ata që kanë kritika për Shtetet e Bashkuara duhet ta përqendrojnë së pari vëmendjen tek Irani, Koreja e Veriut dhe vende të tjera. Por shumë veprimtarë për të drejtat e njeriut thonë se nëse Amerika dëshiron të krenohet si mbrojtëse e të drejtave të njeriut, ajo duhet të përqendrohet së pari brenda kufijve të saj.